2 часа ago 06.01 . 2021 Президентът на САЩ Доналд Тръмп продължи да отрича , че е загубил президентските избори , пише френският в . „ Фигаро “ . Той отново заяви , че е спечелил изборите , на митинг в подкрепа на кандидатите на Републиканската партия в Джорджия , където вчера имаше втори тур на избори за Сенат . Вторият тур в Джорджия ще определи коя партия контролира Сената при встъпването в длъжност на Джо Байдън . Изборите обаче са силно оспорвани и броенето на гласове продължава до последния момент , пише британският в . „ Телеграф “ , цитиран от БТА . Като отказва да признае резултатите от изборите , разрушителната офанзива на Тръмп излага на показ нестабилността на американската демокрация . Това е урок , от който трябва да се поучат всички демократични страни , подчертава френският в . „ Монд “ . Тръмп иска от вицепрезидента Майк Пенс да използва позицията си като председател на съвместното заседание на Конгреса , за да отхвърли гласовете на оспорваните щати , които са подкрепили Байдън и да му даде победата , пише британският в . „ Дейли мейл “ . Пенс е предупредил президента на работен обяд , че няма такива правомощия . Въпреки това Тръмп не се отказва от идеята и е заплашил Пенс , че „ ще го погне “ , ако не последва разработения от него план . Подобни действия биха предизвикали конституционна криза . И все повече републикански сенатори предупреждават , че ще гласуват в полза на Байдън , когато се стигне до утвърждаване на изборните резултати , отбелязва изданието . Тръмп се опитва да подкопае самата демокрация на САЩ , но тези проблеми не започнаха с него . Демокрацията отслабва винаги когато избраните политици нарочно си осигурят предимство , пише британският в . „ Гардиън “ . Границата между демокрацията и авторитаризма в САЩ ставаше все по - тънка от известно време насам и това не започна с президентския мандат на Тръмп . Републиканската партия не само е загубила вярата си в демокрацията , а и залага бъдещето си на манипулирането на правилата и управление на малцинството . Партията подкопаваше от години честните и справедливи избори по начини , които са толкова обичайни , че прекалено дълго бяха приемани за нормално водене на политиката . Подобни манипулации обаче са бомба със закъснител , която заплашва демокрацията в Америка , предупреждава британското издание . Този път демокрацията издържа . Но самата поява на Тръмп се дължи отчасти на предходните години на манипулации . Ще има и следващ път – и този път демокрацията може да няма такъв късмет . Нищо в Конституцията или законите на САЩ не намеква , че Пенс има право еднолично да отмени резултати от изборите в конкретни щати , както иска от него Тръмп , подчертава в . „ Ню Йорк таймс “ . Негови близки помощници уверяват , че той планира да следва нормалната процедура и да утвърди избирането на Байдън . Въпреки очевидните резултати от изборите , президентът на САЩ и група твърди негови поддръжници в Сената и Камарата на представителите планират да възразят против резултатите в конкретни щати , предаде Novini.bg .